cyanic-selkie/wikianc huggingface dataset:
Innfjordtunnelen
Historie
Den forlengede Runehamartunnelen, som sammen med resten av den gamle veien ble stengt etter raset i 1989, er siden 2003 blitt brukt som testtunnel for brannforsøk. Det er adgang til denne via et tverrslag fra Innfjordtunnelen til den vestlige enden av Skafonntunnelen.
Tunnelen ble utbedret 2016-2018. Tunnelen fikk da DAB-dekning, vann- og frostsikring, høyttaleranlegg, sammenhengende ledelys, nødtelefoner med 125 meter intervaller, kamera- og radarovervåkning, brannventilasjon og snunisjer store nok til lastebiler. Mens arbeidet pågikk var tunnelen stengt om natten med kolonnekjøring med ledebil. Også "søstertunnelen" Skafonntunnelen, som leder til gamleveien ut til vegvesenets testsenter i Runehamartunnelen, ble utbedret under dette arbeidet.
Skandhaer
De 5 skandhaer er en betegnelse i buddhismen som brukes for å beskrive mennesket.
Etter Buddhistisk lære finnes det intet personlig jeg, men et samspill mellom 5 faktorer/skandhaer:
De 5 skandhaer forklarer også hvorfor en person aldri er den samme når han/hun gjenfødes. Ingenting bringes videre fra liv til liv – gjennfødelse er en illusjon.
Halebein
Halebeinet (coccygis) kan sies å være restene etter en hale som menneskeslekten en gang hadde. Den har ikke lenger noen praktisk funksjon slik andre arter bruker sin hale, og er unødvendig for gange, defekasjon og å sitte. For eksempel opererer man vekk halebenet på de med kroniske smerter i halebenet uten at disse får noen problemer, utover enkelte postoperative komplikasjoner som infeksjon m.m. (kilde). Mange som benekter evolusjonsteorien mener at dette ikke stemmer og at halebenets manglende funksjon støtter evolusjonsteorien, uten at de har noen objektive kilder å støtte seg til (kilde).
Halebensbrudd kan oppstå ved fall på baken. Kvinner kan brekke/briste halebenet under fødsel. Man kan da få tildels sterke smerter som gjør det vanskelig å sitte, eller at man må sitte på siden. Det er da smertefullt om man trykker på halebenet. Behandlingen er sittepute og smertestillende medikamenter. Prognosen er god.
En velutviklet hale er karakteristisk ved et embryo i andre måned. Denne forsvinner hos de aller fleste, men hos noen få blir den værende og vokser med barnet. Noen mener dette er forstadiet til at mennesker får hale igjen ([kilde?]). Man kjenner til haler som har bestått av en forlenget vertebra (kilde). Enkelte av disse halene kan kontrolleres av barnet, og haler opp til 23 cm har blitt rapportert (kilde).
Sisaket (provins)
Changwat Sisaket (norsk: provinsen Sisaket) er en provins i det det østlige Thailand. Provinsen grenser mot Kambodsja i sør, og mot følgende thailandske provinser fra nord mot sør (med klokken): Surin, Roi Et, Yasothon, og Ubon Ratchathani.
Arealet er 8 840,0 km², og befolkningen (2000) anslås til 1 405 500 innbyggere. Provinshovedstad er byen Sisaket.
John Elway
John Albert Elway Jr. (født 28. juni 1960 i Port Angeles, Washington) er en tidligere quarterback i amerikansk fotball som var en konsulent for Denver Broncos i National Football League (NFL) i.
Elway spilte college football ved Stanford Cardinal og tilbrakte hele sin 16-årige profesjonelle karriere med Denver Broncos. Da han pensjonerte seg tidlig i 1999 hadde Elway flere seiere enn noen annen startende quarterback og var statistisk sett en av de beste pasningsspillerne i NFLs historie. Han var også kjent for å ofte løpe med ballen, og er en av kun to spillere som har scoret en touchdown på løp i fire forskjellige Super Bowls (den andre er Thurman Thomas) og er den eneste quarterbacken til å ha gjort det.
Elway satte flere rekorder for pasningsforsøk og fullførte pasninger mens han gikk på Stanford, og ble også utpekt til All-American. Han var første pick i NFL Draft 1983, kjent for det høye antallet gode quarterbacks, hvor han ble først plukket opp av Baltimore Colts før han ble byttet til Denver Broncos. I januar 1987 orkestrerte Elway en av de mest imponerende prestasjonene i NFLs historie da han ledet laget sitt på et 98-yard drive som endte i en touchdown som utlignet til uavgjort i AFC Championship Game mot Cleveland Browns. Øyeblikket har fått kallenavnet «The Drive». Etter kampen i Cleveland tapte Elway og Broncos mot New York Giants i Super Bowl XXI.
Etter to nederlag til i Super Bowl opplevde Broncos en nedgangsperiode; det lysnet igjen for laget i 1997 da Elway og Denver sikret sin første Super Bowl-tittel etter å ha slått Green Bay Packers 31–24 i Super Bowl XXXII. Broncos vant igjen året etter i Super Bowl XXXIII med en 34–19 seier over Atlanta Falcons. Elway ble utpekt til MVP i sistnevnte, som også var hans siste kamp som spiller, og satte en NFL-rekord med sin femte kampstart i Super Bowl som først ble slått i februar 2015 da New England Patriots' Tom Brady startet i Super Bowl XLIX. Som Denvers quarterback ledet Elway laget til seks AFC Championship Games og fem Super Bowls, med seier i to. Etter å ha pensjonert seg som spiller tok han en stilling som general manager og Executive Vice President of Football Operations for Broncos, og vant fire divisjonstitler, to AFC Championships og Super Bowl 50. Elway har vært med Broncos gjennom alle deres tre Super Bowl-seiere, to som spiller og én i administrasjonen. Elway ble innlemmet i Pro Football Hall of Fame i 2004, det første året han var kvalifisert, og ble innlemmet i College Football Hall of Fame i 2000.
Tidlig liv
Elway og hans tvillingsøstre ble født i Port Angeles i Washington til Jante (født Jordan) og Jack Elway, som da var hovedtrener ved Port Angeles High School. Elway hadde også en søster, Lee Ann, som var ett år eldre enn tvillingene. Året etter Elway ble født flyttet de sørvest i Washington, hvor Jack var hovedtrener for Grays Harbor Community Colleges amerikansk fotballag i Aberdeen i fem sesonger. I løpet av sin barndom levde Elway i hovedsak i Missoula i Montana og Pullman i Washington, hvor faren var assistenttrener ved henholdsvis Montana og Washington State.
I februar 1976 tok jack en stilling for Idaho Vandals, men ble hovedtrener ved Cal State-Northridge bare en måned senere, som spilte i NCAA Division II i sørlige California. Familien flyttet til San Fernando Valley etter Johns freshman-år ved Pullman High School, hvor han spilte ut sine tre siste år av high school football ved Granada Hills High School i Granada Hills under hovedtrenerne Jack Neumeier og Tom Richards. Til tross for at han gikk glipp av fem kamper som senior på grunn av en kneskade avsluttet han sin high school-karriere med 5 711 pasningsyards og 49 touchdownpasninger, og ble utpekt til PARADE All America High School Football Team sammen med de fremtidige NFL-stjernene Dan Marino og Eric Dickerson.
Elway var kjent som en dual-threat quarterback, med talent for å løpe med ballen og unngå press fra motstanderne samt en god kastearm, og var en av de mest rekrutterte spillerne i lander med over 60 tilbud om idrettsstipend. Elway viste også talent som en baseballspiller og ble valgt av Kansas City Royals i 18. runde av Major League Baseballs draft i 1979.
College-karriere
I 1979 begynte han på Stanford University, hvor han spilte baseball og amerikansk fotball. Som senior i 1982 hadde Stanford et sesongresultat på 5–5 og trengte en seier i sin siste kamp, mot California, for å sikre en invitasjon til Hall of Fame Classic-kampen. Med to minutter igjen av kampen lå Stanford under 19–17 og hadde en 4th-and-17 på sin egen 13-yard linje. Elway fullførte en 29-yard pasning og ledet ballen til motstanderens 35-yard linje, hvor Mark Harmon sikret et field goal som skulle ha sikret seieren for Stanford. Med fire sekunder igjen måtte Stanford ta avspark, og det som fulgte har siden blitt kalt for "The Play", hvor Cals spillere kastet vertikale pasninger fem ganger, hvor to ble sett på som kontroversielle, og eventuelt scoret en touchdown for å sikre en 25–20 seier. Elway var i etterkant bitter og sa at dommerne "ruined my last game as a college football player." Stanfords Athletics Director Andy Geiger sa at nederlaget kostet Elway Heisman-troféet. Tyve år senere kommenterte Elway at "each year it gets a little funnier."
Til tross for at Elway aldri klarte å lede laget sitt til et bowl game hadde han en imponerende karriere i college. I sine fire sesonger (1979–82) ved Stanford fullførte han 774 pasninger for 9 349 yards og 77 touchdowns med 39 interceptions og 5 touchdowns på løp. Med Elway gikk Stanford 20–23. Han ledet landet med sine 24 touchdownpasninger i 1982 og da han avsluttet karrieren sin holdt han nesten alle rekordene for pasningsspill og angrep samlet i Pacific-10 Conference. Han vanr Pac-10 Player of the Year i 1980 og 1982, var enstemmig All-American og havnet på andreplass i avstemningen for Heisman-troféet som senior. I 2000 ble Elway innlemmet i College Football Hall of Fame. I 2007 ble han rangert som #15 på ESPNs Top 25 Players in College Football History. Han hadde over 200 pasningsyards i 30 av sine 42 kamper i college.
Elway var også en utmerket baseballspiller. Han ble valgt av New York Yankees i andre runde av MLBs draft i 1981 (#52 totalt, seks plasser foran fremtidig Hall of Famer Tony Gwynn) og mottok $150 000 for å spillet for Yankees affiliate Oneonta Yankees i New York-Penn League om sommeren i 1982. Flere speidere så på Elway som en potensielt god baseballspiller, men tvilte på at han kom til å finne suksess i amerikansk fotball. Yankees' speider Gary Hughes kommenterte om Elway at dersom han hadde fokusert på baseball: "the sky was the limit … he would've been off the charts". Yankees' eier George Steinbrenner—som aktivt prøvde å overtale Elway—skal ha planlagt om å gjøre ham til yankees' startende right fielder innen 1985, som Elway—som var klar over Steinbrenners mening—senere beskrev som "a tremendous [and] exciting thought".
Elway ble uteksaminert med en bachelor i økonomi og er medlem av Delta Tau Delta fraternity. Elway var allerede 19 år som freshman og brukte derfor ikke et redshirt-år ved Stanford.
Slettmarkpiggen
Slettmarkpiggen er et fjell nord for Bygdin i Jotunheimen. Toppen danner grensepunkt mellom Lom kommune og Vang kommune i Innlandet. Fjellet har en høyde på 2 163 meter over havet og er det 78. høyeste i landet.
Argulus taliensis
Argulus taliensis er en art av fiskelus. Dette er en type krepsdyr som lever som parasitter på større dyr, i regelen fisk. Arten ble beskrevet i 1948.
John Elway
College career statistics
Kilde:
Ytre Øydnavatn
Mangelfull endelse.
John Elway
NFL Draft 1983
Elway ble plukket opp først i NFL Draft 1983 av Baltimore Colts. Elway hadde selv ikke noe ønske om å spille for Colts, som da var et av de svakeste lagene i ligaen, og faren hadde frarådet ham å spille for hovedtrener Frank Kush som hadde et rykte for å være streng. Mens Elway foretrakk amerikansk fotball har hans agent Marvin Demoff senere sagt at baseball var et sterkt alternativ for ham i 1983. Elways muligheter for å gå til MLB gav ham en fordel i forhandlingene med Colts.
Argulus taliensis
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
John Elway
NFL Draft 1983
I desember 1982 fortalte Elway Colts at han ikke hadde lyst til å spille for laget, og sa senere at han hadde lyst til å spille på vestkysten eller for Dallas Cowboys eller Miami Dolphins. Etter mislykkede forsøk på å forhandle en privat avtale med Colts hvor Elway skulle proklamere sitt ønske om å forbli på vestkysten som forklaring for hvorfor laget byttet ham, truet Elway med å gå til Yankees på fulltid om Colts ikke byttet ham; Demoff skrev i sin journal, som ble utgitt tre tiår senere, at "he would be a garbage collector before he'd play for Baltimore." At Elway nektet å spiller for Colts var kontroversielt—Pittsburgh Steelers' quarterback Terry Bradshaw kritiserte ham og kommenterte at "you should play baseball … he's not the kind of guy you win championships with"—men flere andre lag i NFL startet forhandlinger med Colts over rettighetene til quarterbacken. En mulighet var å bytte Elway mot San Francisco 49ers' Joe Montana, hvis lag hadde hatt en dårlig sesong i 1982. Et annet alternativ var et bytte til San Diego Chargers, som var i forhandlinger med sin egen quarterback Dan Fouts. New England Patriots viste også interesse, men Colts ville ikke bytte Elway til et lag i samme divisjon. Los Angeles Raiders byttet nesten til seg Elway dagen før draftet, men klarte ikke å fullføre en nødvendig byttehandel med Chicago Bears.
Uten suksess før draftet måtte Colts drafte Elway og se etter muligheter for å bytte ham senere. Lagets general manager Ernie Accorsi ville ha Elway ettersom han ikke forventet noen solide quarterbacks i draftet i 1984. Accorsi annonserte Elway som lagets valg umiddelbart da deres 15 minutter begynte på draftdagen, men Kush hadde allerede fortalt Elways familie på telefonen at Colts kom til å velge ham uavhengig av baseball. . Elway gjentok at han ikke ønsket å spille for Colts under en pressekonferanse samme dag, da han sa "As I stand here right now, I'm playing baseball". (Da en journalist påpekte at Yankees ikke var basert på vestkysten svarte Elway at "They play baseball during the summertime".) Jack Elway sa at John «will never play for Irsay or Coach Kush».
Colts' eier Robert Irsay, som var bekymret for at laget kom til å kaste bort sitt pick, begynte å forhandle med Denver Broncos før draftet. Laget var interessert i offensive lineman Chris Hinton, som Denver Broncos plukket opp som fjerde pick i første runde. Den 2. mai ble Irsay og Accorsi enige om å bytte Elway mot Hinton, reservequarterback Mark Herrmann og et draft pick i første runde i 1984, som ble brukt på offensive lineman Ron Solt.
Denver Broncos
Elway hadde idrettsnasjonens øyne på seg da han gikk til Denver. Lokalavisene hadde en egen seksjon dedikert til ham kalt "The Elway Watch". Elway fikk sin debut i 1983 i sesongåpningen mot Pittsburgh Steelers i Three Rivers Stadium. Han ble sacked for første gang i sin karriere av linebacker og fremtidig Hall of Famer Jack Lambert. Han ble avløst av veteranen Steve DeBerg som ledet Broncos til seier. Elways andre kamp var også en bortekamp, mot Baltimore. I hans første profesjonelle kamp i Baltimore ble Elway igjen tatt av banen til fordel for DeBerg, som sikret en seier i det som hadde vært en jevn kamp. Tidlig i oktober ble DeBerg utpekt til kampstarter av hovedtrener Dan Reeves ut sesongen, men Elway fikk stillingen tilbake en måned senere etter at DeBerg pådro seg en skulderskade.
I 1986-sesongen ledet Elway laget til Super Bowl XXI etter å ha slått Cleveland Browns med en prestasjon som senere ble kjent som "The Drive", hvor Elway ledet Broncos 98 yards over 5 minutter for å sikre uavgjort med 37 sekunder igjen av kampen, før Broncos vant på overtid. Elway og Broncos startet sterkt mot New York Giants i Super Bowl, med en 10–7 ledelse ved slutten av andre kvarter. Etter en bom fra kicker Rich Karlis snudde det seg for Broncos. Elway ble sacked i egen målsone for en safety på lagets neste possession, og i andre halvdel av kampen scoret Giants 30 poeng for et sluttresultat på 39–20. Elway hadde likevel imponert i kampen, med 304 pasnings yards og én touchdowns mot én interceptions, og ledet også Denver på bakken med 27 yards og en touchdown på løp.
I 1987 ble Elway valgt som kampstarter for American Football Conference (AFC) i Pro Bowl og ble tildelt NFL Most Valuable Player Award. Han ledet igjen Broncos til seier over Browns i AFCs tittelkamp og sikret lagets andre strake Super Bowl, denne gangen mot Washington Redskins. Kampen startet igjen bra for Denver som sikret en 10–0 ledelse ved slutten av første kvarter, en poengforskjell ingen hadde klart å komme tilbake fra i et Super Bowl før. I andre kvarter kom Redskins tilbake med 35 poeng og endte opp med en 42–10 seier i Super Bowl XXII. Elway hadde noen minneverdige høydepunkt i kampen, inkludert en 56-yard touchdownpasning til Ricky Nattiel 1:57 inn i kampen, som da var en rekord for kjappeste touchdown i et Super Bowl. Han ble også den første quarterbacken til å ta imot en touchdownpasning i et Super Bowl, med en 23-yard pasning fra halfback Steve Sewell. Med et forsvar som ikke klarte å stanse Redskins' angrepsrekke måtte Elway ta større sjanser i angrepet, som resulterte i en statistisk svak kamp for Elway da han fullførte kun 14 av 38 pasningsforsøk for 257 yards og én touchdown, med tre interceptions.
Etter å ha avsluttet 1988-sesongen 8–8 ledet Elway laget sitt til Super Bowl igjen i 1989, med nok en seier over Browns i AFC Championship-kampen, og møtte San Francisco 49ers i Super Bowl XXIV. Det endte opp med å bli Broncos' svakeste Super Bowl-prestasjon med Elway, da 49ers satte en Super Bowl-rekord for mest ensidige kamp med et sluttresultat på 55–10. Selv om Elway scoret lagets eneste touchdown med et 3-yard løp var det en svak kamp fra ham, da han fullførte kun 10 av 26 forsøk for 108 yards uten touchdowns og med to interceptions. Da han etter kampen ble spurt om han ville tilbake til Super Bowl etter å ha tapt mesterskapskampen tre ganger svarte han at han ville tilbake til Super Bowl hvert år, selv om laget endte opp med å tape.
Det tok Elway åtte år til før han igjen nådde Super Bowl etter 1997-sesongen. I American Bowl i sesongoppkjøringen i Mexico by pådro Elway seg en skade i kastearmen sin, men var klar for kamp igjen kun 19 dager senere. Han ledet eventuelt laget til Super Bowl XXXII, Elways fjerde Super Bowl, hvor de møtte de regjerende mestrene fra Super Bowl XXXI, Green Bay Packers. Til tross for at Elway kun fullførte 11 av 22 pasninger, kastet én interception og ingen touchdownpasninger, vant Broncos kampen 31–24 for sin første Super Bowl-seier.
I 1998-sesongen gjentok Broncos fjorårets suksess med en 34–19 seier over Atlanta Falcons i Super Bowl XXXIII. Elway ble utpekt til Super Bowl MVP etter å ha kastet 336 yards og én touchdown med én interception, og scoret også en touchdown på løp. Det var Elways siste kamp, sett bort fra Pro Bowl 1999.
Arv
Den 2. mai 1999, 38 år gammel, annonserte Elway at han skulle pensjonere seg fra idretten. Han blir sett på som en av de beste quarterbackene noensinne. Han har en av de høyeste seierprosentene i ligaens historie (148–82–1) og delte andreplassen for flest Pro Bowls for en quarterback (ni) da han pensjonerte seg. Han spilte i 22 kamper i sluttspillet med Broncos, 21 som kampstarter, og ledet laget til seier i 14 av dem. I de kampene kastet han for 4 964 yards og 27 touchdowns med 21 interceptions, og hadde 461 yards og 6 scoringer på løp. Per 2019 er han nummer ni i pasningsyards, ti i fullførte pasninger, og 12 i touchdownpasninger. Hans fire tocudhowns på løp i Super Bowl-kamper er fler enn noen annen quarterback. Han var også den andre spilleren noensinne til å score touchdowns på løp i fire forskjellige Super Bowls (running back Thurman Thomas var den første).
Den 13. september 1999 ble Elways trøyenummer 7 pensjonert av Denver Broncos under halftime for en Monday Night Football-kamp mot Miami Dolphins; samme kveld ble han innlemmet i Denver Broncos Ring of Fame. Han var den første Broncos-spilleren som ikke måtte vente fem år for å bli innlemmet. Han ble også innlemmet i Colorado Sports Hall of Fame i 1999.
Elway ble rangert som #16 på The Sporting News' liste over de 100 beste spillerne noensinne i 1999, og var den eneste spilleren som hadde tilbrakt størsteparten av sin karriere med Broncos som var inkludert på listen. I 2005 var han rangert som nummer tre, bak Johnny Unitas og Joe Montana, da TSN publiserte en toppliste over de 50 beste quarterbacks i idrettens historie.
Sports Illustrated utpekte Elway til den beste idrettsutøveren noensinne med trøyenummeret #7. Tidligere quarterback for Pittsburgh Steelers Ben Roethlisberger, som så opp til Elway og Joe Montana i sin barndom, brukte nummer 7 til ære for Elway gjennom hele sin 18-årige karriere.
Merkbare statistikker
Da han pensjonerte seg hadde Elway en rekord med 148 seiere som startende quarterback, som senere har blitt forbigått av Brett Favre, Peyton Manning og Tom Brady. Han hadde 774 forsøk på løp, nummer fire bak Cam Newton (934), Michael Vick (873) og Randall Cunningham (775). Elways 3 407 yards på løp er #7 blant quarterbacks i NFL, bak Cunningham, Vick, Newton, Steve Young, Fran Tarkenton og Steve McNair.
I sine fem Super Bowls kastet Elway for 1 128 yards, nummer fire bak Tom Brady, Kurt Warner og Joe Montana. Med 76 fullførte pasninger i Super Bowl er han rangert som nummer fem, og hans 152 pasningsforsøk var en rekord frem til den ble slått av Tom Brady. Han er en av kun to spillere som har scoret en touchdown på løp i fire forskjellige Super Bowls, og den eneste quarterbacken som har gjort det.
Eirik Losnegaard Mevik
Eirik Losnegaard Mevik (født 1988) er en norsk lokalpolitiker (Ap) som siden 2015 er ordfører i Kvænangen kommune.
John Elway
Hall of Fame
Den 8. august 2004 ble Elway innlemmet i Pro Football Hall of Fame. Det var det første året han var kvalifisert. Han ble presentert av sin eldste datter Jessica. I 2000 ble han innlemmet i College Football Hall of Fame.
Forretningsvirksomhet
Elway var medeier for Arena Football-laget Colorado Crush fra det ble stiftet i 2002 til Arena Football League ble nedlagt etter 2008-sesongen. I februar 2007 ble Elway valg til styreleder for AFLs executive committee. Den 4. august 2009 annonserte Arena Football League at ligaen skulle legges ned. Elway var en av de 17 gjenværende lageierne som stemte for nedleggelsen.
Elway eier fire restauranter som alle heter "Elway's": En ligger i shoppingdistriktet Cherry Creek, en ligger i Ritz-Carlton Hotel i Denver, en i Vail og en lligger i Denver International Airport.
I september 2008 ble Elway talsperson for OpenSports.com.
Administrativ karriere
I desember 2010 uttrykte Elway et ønske om å ta en stilling som Football Execuvite for Broncos etter en middag med Broncos' eier Pat Bowlen. Han sa at han ikke hadde noe ønske om å bli hovedtrener eller general manager etter at Josh McDaniels fikk sparken, da han sa "I'm not interested in being a head coach. I'm not interested in being a general manager. I don't have that kind of experience to be able to pick those players day in and day out and such."
Den 5. januar 2011 ble Elway utpekt til general manager og Executive Vice President of Football Operations for Broncos. Han jobber da under lagets president, Joe Ellis. General manager Brian Xanders fortsatte i en stilling som rådgiver for Elway. Xanders forlot laget etter 2011-sesongen som gav Elway full kontroll over fotballsiden av Broncos' administrasjon.
Under Elway signerte laget free agent Peyton Manning etter at han ble frigitt av Indianapolis Colts. I løpet av fire sesonger mellom 2012 og 2015 vant Broncos fire divisjonstitler, to AFC Championships og nådde Super Bowl XLVIII hvor de tapte 43–8 mot Seattle Seahawks til tross for at deres angrepsrekke var rangert som best i ligaen i seriespillet.
Elways respons til nederlaget i Super Bowl var å signere defensive end DeMarcus Ware, cornerback Aqib Talib og safety T.J. Ward før 2014-sesongen. Etter å ha tapt i divisjonsrunden mot Indianapolis Colts sparket Elway John Fox, som hadde vunnet fire divisjonstitler i sine fire år som lagets hovedtrener.
Elway ansatte Gary Kubiak, hans tidligere reservequarterback og tidligere offensive coordinator for Broncos, som ny hovedtrener før 2015-sesongen. De to hentet også inn Wade Phillips, en tidligere hovedtrener for Broncos, som defensive coordinator. Elway vant et tredje Super Bowl med Broncos da Denver slo Carolina Panthers 24–10 i Super Bowl 50 7. februar 2016. Dette var hans første seier som en del av lagets administrasjon.
I 2017 mottok Elway Mizel Institute Award for filantropisk arbeoid i Denver og delstaten Colorado.
Den 3. november 2020 testet Elway positivt for COVID-19.
Den 4. januar 2021 annonserte Elway at han trakk seg som general manager, og tok en stilling i organisasjonen som president of football operations.
I februar 2022 tok Elway på seg en ny stilling som en uavhengig konsulent som rapporterte direkte til Paton. Per april 2023 hadde Elway ikke lenger en kontrakt med laget, og hans offisielle rolle i administrasjonen var endt.
Familie
Elway giftet seg med Janet Buchan, som gikk på Stanford University og var på universitetets svømmelag, i 1984. De to ble separert i 2002 og ble skilt i 2003. De har fire barn: Jessica, Jordan, Jack, og Juliana.
Elways tvillingsøster Jana ble diagnostisert med lungekreft og døde i sommeren 2002, 42 år gammel. Johns far, Jack, døde etter et hjerteinfarkt ett år tidligere.
Østre Agder
Østre Agder er et distrikt i den østligste og kystnære delen av Agder fylke. Distriktet omfatter de åtte kommunene Grimstad, Arendal, Froland, Åmli, Gjerstad, Vegårshei, Tvedestrand og Risør, med til sammen ‭93 287‬ innbyggere (1. januar 2020). og et samlet areal på 3 437,18 kvadratkilometer. De fire byene i distriktet er Grimstad, Arendal, Tvedestrand og Risør.
IKA Kongsberg
IKA Kongsberg er et interkommunalt selskap organisert etter lov om interkommunale selskaper. Selskapets fulle navn er Interkommunalt arkiv for Buskerud, Vestfold og Telemark IKS.
Nåværende og potensielle eiere er kommuner og fylkeskommuner i Buskerud, Telemark og Vestfold. IKA Kongsberg startet sin virksomhet i 1992 etter et initiativ fra Statsarkivet i Kongsberg. Den 13. november 2002 ble det nye interkommunale selskapet stiftet med hjemmel i lov om interkommunale selskaper.
IKA Kongsbergs visjon er å være «En kilde til kunnskap».
Formål
IKA Kongsbergs hovedoppgave er å legge forholdene til rette for eiernes gjennomføring av arkivlovens intensjoner og bestemmelser, samt å bevare og formidle deponerte arkiver som har rettslig, forvaltningsmessig og kulturell verdi.
Siden 2000 har IKA Kongsberg hatt mulighet til å ta imot arkiver til deponering. Dette kom som en følge av arkivforskriftens § 5-1 som krever at alle kommuner og fylkeskommuner skal opprette egne enheter for arkivdepot. Forskriften gir kommunene anledning til å overføre disse depotoppgavene til en interkommunal ordning. Depotordningen er en integrert tjeneste for alle eierne av IKA Kongsberg. Alle IKA Kongsberg sine arkivkataloger er tilgjengelige i den nasjonale søketjenesten Arkivportalen.
Paglini
Paglini er en liten gruppe (stamme) av biller som hører til familien kortvinger.
Levevis
Disse artene er soppetere, der de lever av soppenes sporer.
Utbredelse
Slekten er utbredt i det sørlige Sør-Amerika, 12 av artene forekommer i Chile.
Østre Agder
Kommunehistorikk
I 1838 ble området inndelt i kommunene Dypvåg, Holt, Øyestad, Austre Moland, Vestre Moland, Søndeled, Landvik, Eide, Herefoss, Risør, Tvedestrand, Arendal, Grimstad, Lillesand, Åmli, Gjerstad, Vegårshei, Froland, Herefoss og Birkenes. Fra Øyestad ble Fjære utskilt i 1846 og Hisøy i 1881. Fra Vestre Moland ble Høvåg utskilt i 1865. Fra Åmli ble Mykland utskilt i 1876, Gjøvdal og Tovdal i 1907. Fra Austre Moland ble Barbu og Tromøy utskilt i 1878, og Stokken i 1919. I 1901 ble Flosta utskilt fra Dypvåg, og Barbu innlemmet i Arendal. (Kilde: Brøgger, Waldemar: Norge. Geografisk leksikon. Cappelen, 1963).
I 1960 ble Gjøvdal innlemmet i Åmli. Holt og Dypvåg ble innlemmet i Tvedestrand. I 1962 ble Austre Moland, Flosta og Stokken slått sammen til Moland kommune. Eide ble innlemmet i Landvik. Høvåg og Vestre Moland ble innlemmet i Lillesand. I 1964 ble Søndeled innlemmet i Risør. I 1967 ble Herefoss innlemmet i Birkenes (sammen med Vegusdal, se Setesdal). Mykland ble innlemmet i Froland. Tovdal ble innlemmet i Åmli. I 1971 ble Fjære og Landvik innlemmet i Grimstad. I 1992 ble Moland, Hisøy, Tromøy og Øyestad innlemmet i Arendal.
Tettsteder
Tettsteder i Østre Agder, rangert etter innbyggertall 1. januar 2013 (kommune i parentes):
Byer
Arendal og Risør vokste gradvis frem som ladesteder under kjøpstaden Skien, Arendal fra 1500-tallet og Risør fra 1630. Fra 1641 fikk begge status som ladesteder under kjøpstaden Kristiansand, og begge fikk oppgradert sin bystatus til kjøpstad i 1723. Grimstad ble ladested under kjøpstaden Arendal i 1791, og oppgradert til kjøpstad i 1816. Tvedestrand ble ladested i 1836, mistet sin bystatus i 1960, og fikk bystatus på ny gjennom kommunestyrevedtak i 1997.
Calipeges
Calipeges er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever på planter i flere ulike familier.
Utbredelse
Arten er utbredt i Brasil.
Øydnavatnet
Navnet Øydnavatnet viser til to innsjøer i Lyngdal kommune i Agder fylke:
Sandbryting
Sandbryting er fristilsbryting i en sandring. Det brytes det i en sju meter stor ring i et sandbasseng. Bryterne får poeng ved å dytte motstanderen ut av ringen eller legge motstanderen i bakken. Man kan bare berøre sanda med hender og føtter. Kampene varer i tre minutter, eller til førstemann har fått tre poeng.
Londonderry Air
«Londonderry Air» er en salme fra Irland, spesielt fra Nord-Irland. Den er populær og meget sunget blant irskættede verden over.
Den er en folkemelodi som ble påstått nedtegnet av Jane Ross (1810–1879) fra Limavady, Londonderry, og ble først publisert i Limavady i 1855 av folkemusikksamleren George Petrie (1789–1866), da med angivelse »ukjent opprinnelse».
Jane Ross påsto at hun hadde skrevet den ned fra harpemusiker, men siden melodien mangler de karakteristiske trekk fra tradisjonell, irsk harpemusikk antar man at Jane Ross er den egentlige komponisten. På midten av 1800-tallet var det en romantisk tanke om finne skjult kultur i folkedypet, en såkalt folkekultur, noe forskerne nå avviser, spesielt siden ingen annen versjon eller variant av melodien er blitt nedtegnet av andre folkeminnegranskere.
Jane Ross' hus eksisterer fortsatt og har fått en minneplakett:
Det er bortimot hundre ulike tekster knyttet til melodien. En av de mest kjente er «Danny Boy», som er spesielt populær i irske miljøer USA og benyttes ofte i begravelser. Den første strofen lyder Oh Danny Boy, the pipes, the pipes are calling... og var skrevet av en engelskmann, advokaten Frederic Edward Weatherly (1848–1929), som faktisk aldri besøkte Irland.
Den første teksten som er knyttet til melodien regnes som sikkert å være «The Confession of Devorgilla», også kjent som «Oh! shrive me, father».
Den mest brukte teksten i Norge er «In Derry vale, ...» er skrevet av W. G. Rothery. For tekst og melodi, se ekstern lenke nedenfor.
Melodien spilles ofte under bisettelser.
Bengt Sigurd har skrevet en svensk tekst. Den svenske tittelen er «Jag saknar dig». Gunnar Wiklund med Sven-Olof Walldoffs orkester spilte den inn i Stockholm i 1965. I Norge ble sangen utgitt på singlen His Master's Voice 45-AL 6135. Arrangør var Ken Wall.
Norsk versjon
Yngvar Johansen har skrevet en kristen norsk tekst. På norsk bærer den tittelen «På tidens hav».
Vaskebrett
Vaskebrett er en innretning til å vaske klær med. Vaskebrettet har stort sett gått ut av bruk i Vesten etter at vaskemaskinene overtok, men som idiofonisk musikkinstrument holder det fortsatt stand.
Julegave
En julegave, eller julepresang, er en gave som gis i forbindelse med jul. I vestlige land er det vanlig at familiemedlemmer, nære slektninger og venner gir hverandre slike gaver, særlig fra voksne til barn.
Julegaver kan være små og store, billige og dyre, selvlagde eller ferdigkjøpte. Det kan for eksempel være leketøy, spill, sportsartikler, klær eller penger til barn, nyttegjenstander, elektronikk, pynteting, bøker, plater og gavekort til de voksne. «Alternative julegaver» kan være vennetjenester, opplevelser, egenproduserte gjenstander eller pengestøtte til veldedige formål. Julegaver kan også være firmagaver, venninnegaver og liknende.
Argulus striatus
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Julegave
Julegavehandelen i desember er årets store salgsperiode for mange forretninger.
Julegavene pakkes inn i fargerikt julegavepapir, merkes med navnelapper og fordeles før julaften. Pakkene åpnes vanligvis hjemme, i Skandinavia som regel under familiefesten på julaften, i Storbritannia og USA første juledag. I norske småbarnsfamilier blir mange av gavene delt ut av en utkledd julenisse som kommer med dem i sekken sin. Ellers er det vanlig å samle julegavene i en haug under juletreet og åpne dem når familien er samlet.
Humanitære gaver
I 2006 begynte Kirkens Nødhjelp kampanjen «Gi en geit». Via nettbutikken deres kunne man gi et beløp, en symbolsk gave, slik at organisasjonen kunne kjøpe en geit eller andre nødvendige dyr eller varer til folk i den tredje verden. Dette gavekonseptet ble meget godt mottatt blant nordmenn, og flere humanitære organisasjoner har senere endret sin juleinnsamling fra ren pengeinnsamling til å gi folk muligheter til å kjøpe symbolske gaver som rent vann og skolegang. De innsamlede midlene går, som tidligere, til dem organisasjonene prioriterer å hjelpe.
Surin (provins)
Changwat Surin (norsk: provinsen Surin) er en provins i det det østlige Thailand. Provinsen grenser mot Kambodsja i sør, og mot følgende thailandske provinser fra nord mot sør (med klokken): Buriram, Maha Sarakham, Roi Et og Sisaket.
Arealet er 8 124,1 km², og befolkningen (2006) anslås til 1 375 257 innbyggere. Provinshovedstad er byen Surin.
Etterstad kolonihager
Etterstad kolonihager er Norges nest eldste kolonihage, etablert 16. juni 1908. Med sine 88 parseller er den Oslos minste kolonihage. Kolonihagen ligger i området mellom Etterstadgata og Biskop Jens Nilssøns gate, tett inntil den tidligere kommunegrensen mellom Oslo og Aker. Før Gjøvikbanen ble lagt i kulvert i 2002, grenset kolonihagen opp til jernbaneskjæringen.
Allerede i 1897 begynte man å jobbe overfor myndighetene for å få en kolonihage med spørsmål til kommunen om å avsette jord til formålet. Det fikk de ivrige herrer med Rich. Karlsen i spissen ikke særlig gehør for. Karlsen, kolonihagens første formann, ga seg ikke, og i 1907 ble nedre Etterstad utpekt som et aktuelt område. I 30-års beretningen beskrives området slik:
Chassis
Et chassis er en struktur som holder oppe et bestemt objekt, eksempelvis i et motorkjøretøy. Det kan sammenlignes med skjelettet i en kropp.
Den vanligste bruken er i bilindustrien, hvor chassis historisk har blitt regnet som understellet på bilen, dette kan inkludere ramme, motor, gir, drivverk og fjæring. På nyere biler med konstruksjoner som selvbærende karosseri er distinksjonen mindre tydelig, ettersom karosseriet kan utgjøre funksjonen som chassis.
Et bilchassis kan bestå av:
Da Capo!
Da Capo! er et norsk musikkprogram ledet av Vidar Lønn-Arnesen som gikk på NRK1 fra 1991 til 2001. Med seg på laget hadde han Per Husby som orkesterleder, pianist og dirigent og Gunvor Hals som medprogramleder. De første årene ledet dessuten Kjell Fuglehaug enkelte av programmene.
Dette musikkprogrammet var i hovedsak rettet inn mot den eldre halvdel av befolkningen og blir av mange regnet som en oppfølger til programmet Husker du?.
I mars 2001 ble det bestemt at programmet skulle legges ned på grunn av behov for fornyelse i kanalen. Programmet ble avsluttet i november 2001. Den 23. desember 2001 ble det sendt en tre timer lang ekstrautgave som et ledd i lillejuleaften-feiringen.
Programmet hadde gode seertall og nådde høydepunktet i 1992 med et snitt på 1 155 000.
Leif Arne Heløe
Leif Arne Heløe (født 8. august 1932 i Harstad) er en norsk tannlege, professor og tidligere statsråd (H).
Han er sønn av Aslaug og Leif Heløe. Faren var drosjesjåfør og moren kasserer. Etter examen artium i 1952 og cand.odont. i 1956 praktiserte han, blant annet som militærtannlege i Ramsund 1956–1957.
Heløe var formann i Troms Høyre fra 1966–68 og ordfører i Harstad 1968–1969. Han var en av initiativtakerne til Festspillene i Nord-Norge som startet i 1965 og opprettelsen av Hålogaland teater i 1971. Han var styremedlem begge steder. Etter innvilgelse av et stipend fra Norges almenvitenskapelige forskningsråd flyttet han til Oslo for studier i 1971. I hovedstaden satt han i styret for Riksteatret fra 1973. I 1975 tok han doktorgraden i odontologi (dr. odont.) ved Universitetet i Oslo (UiO). Samme år ble han professor i samfunnsodontologi ved UiO. Hans ektefelle, Berit Heløe, avla doktorgraden i tannlegefaget i 1980.
Fra 1977 til 1981 var han nestleder i Den norske tannlegeforening. I 1981 ble han utnevnt til sosialminister i Kåre Willochs regjering. I 1986 gikk han tilbake til stillingen som professor og et opphold ved et amerikansk helsehjem i Maryland. Fra 1988 til 1991 var han administrerende direktør i Norges almenvitenskapelige forskningsråd. Han var fylkesmann i Troms etter Martin Buvik, i perioden 1991-2000 og satt i styret for Statens teaterhøgskole fra 1996 til 2001. Heløe var fram til 2016 engasjert som seniorforsker ved Norsk institutt for by- og regionforskning (NIBR) i Oslo.
Heløe ble i 2014 utnevnt til kommandør av St. Olavs Orden for fremragende sanmfunnsgavnlig virke. har forfattet en mengde fagartikler.
Prærien
Prærie (via amerikansk-engelsk prairie, fra fransk prairie, av gammelfransk prearie «engområde», avledet av pré, av latin pratum «eng, slette») er betegnelsen på de vidstrakte, treløse, fruktbare gresslettene i det sentrale Nord-Amerika, særlige Great Plains («de store slettene») som strekker seg fra Nord- og Sør-Dakota til Ohio, og fra Canada til nordøstlige Kansas og Missouri.
I dag brukes det meste av prærien til dyrking og storfeavl. De større områdene hvor den karakteristiske flora og fauna til den opprinnelige prærien er bevart er få, men disse sjeldne områdene representerer en natur og et økosystem helt særegent for Nord-Amerika.
Præriene i Nord-Amerika er vanligvis delt inn i tre grupper: våt, halvtørr og tørr prærie. I den våte prærien er jorda ofte svært fuktig det meste av vekstsesongen og jorda har ofte også dårlig naturlig drenering. I denne typen prærier kan man noen ganger møte myrer og jordvassmyr ettersom det er mye stående vann. Den naturlige dreneringen av den halvtørre prærien er bedre, med det resultat at de fleste landbruksanlegg er etablert her. Ettersom denne typen prærie i stor grad brukes til jordbruk, er den også den mest truede prærietypen. Den siste typen, tørr prærie, har lett våt til veldig tørr jord i vekstsesongen. Denne typen finnes oftest i høylandet.
Uninor
Telenor India  (tidligere Telewings) (merkenavn Uninor) var et indisk mobilselskap eid av Telenor. Selskapet hadde generell telelisens og 20-årige lisenser for 2G mobiltelefoni i alle 22 telekretser i India, og disponerte frekvenser i 21 av 22 kretser. Telenor India hadde 1 800 ansatte og hovedkvarter like sør for Delhi. Selskapet var ved starten i 2009 eid med 67,25 % av Telenor og 32,75 % av Unitech Group, og startet mobilvirksomhet i fjerde kvartal av 2009.
Den sentralafrikanske republikk under Sommer-OL 1996
Den sentralafrikanske republikk under Sommer-OL 1996. Fem sportsutøvere, tre menn og to kvinner fra Den sentralafrikanske republikk deltok i en sport, friidrett under Sommer-OL 1996 i Atlanta. De var femte gangen som Den sentralafrikanske republikk deltok i et sommer-OL, de vant ikke noen medaljer. Friidrettsutøveren Mickaël Conjungo var flaggbærer under åpningsseremonien.
Uninor
Administrerende direktør 2009-2010 var Stein-Erik Vellan som tidligere var administrerende direktør for Telenor Serbia. Høsten 2010 overtok Telenors Asia-sjef Sigve Brekke som leder for Uninor. Den 14. mai 2018 ble det klart at myndighetene godkjenner at Bharti Airtel overtar Telenor sin virksomhet i India, etter at de inngikk en avtale om ovedragelse i februar 2017.
Strategi og organisering
Telenor skal gjennom Uninor bygge ut en mobildekning med 40 000 basestasjoner som vil dekke anslagsvis 60 % av befolkningen. Uninor er India's åttende nasjonale mobiloperatør, og konkurrerer i et marked med ytterligere 5-6 regionale eller lokale tilbydere. Selskapet sikter inn mot 8 % markedsandel, og salg gjennom 1 million salgssteder i løpet av tre år. I India har 350 millioner mennesker mobiltelefon, mens 800 millioner ikke har anskaffet mobiltelefon ennå. Dette utgjør verdens største reserve av ikke-betjente, potensielle mobilkunder.
Idag har selskapet frekvenser av 4,4 MHz bredde i 21 sirkler, og dekker dermed potensielt 1 135 millioner innbyggere, godt over 95 % av befolkningen. India har regulert rett til samtrafikk med andre operatører, og nasjonal roaming i telekretser hvor man ikke har dekning. Det er også regulert basestasjonsdeling (site sharing) mellom mobiloperatører i India, og 11. februar 2009 avtalte Uninor linjeleie (transmisjon) og deling av 22 000 basestasjoner med Tata Teleservice, som tilhører det indiske konglomeratet Tata Group. I august 2009 sikret Uninor et lån på 50 mrd rupi fra State Bank of India (SBI.BO) for å finansiere mobilutbyggingen.
Uninor har hovedkvarter i Gurgaon like sør for Delhi, og 11 regionkontorer som hvert dekker en eller flere telekretser. Hovedkontorene er:
Den svært raske starten av mobiltjenester, samme år som selskapet ble dannet, fant sted gjennom outsourcing av IT-tjenester og -nettverk, og deling av basestasjoner med Tata Group. Uninor har avtale om IT-tjenester fra selskapet Wipro, og kjøper nettverk, basestasjoner og radioutstyr fra Alcatel-Lucent, Huawei Technologies India og Ericsson.
Oemini
Oemini er en artsrik gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Små til middelsstore, slanke, ofte rødbrune eller mørkbrune trebukker. Pronotum er ovalt og ofte lengre enn bredt.
Utbredelse
Gruppen er hovedsakelig utbredt i tropene, og mangler i Europa.
Systematisk inndeling
Gruppen blir ofte slått sammen med Xystrocerini.
Advanced Photo System
Advanced Photo System (APS) var et filmformat for stillbildefotografering introdusert i 1996. Det ble markedsført av Eastman Kodak under merkenavnet Advantix, av FujiFilm under navnet Nexia, av Agfa under navnet Futura og av Konica som Centuria.
Design
Filmen var 24 mm bred og hadde tre bildeformater: "C" og "S"-formatene ble dannet ved å gjøre et utsnitt av bildet. Hele bildet ble eksponert på filmen, og selv om et bilde ble eksponert i ett størrelsesforhold, kunne kopiene kjøres ut i et annet. "C"-formatet hadde størrelsesforhold som svarer til 135 film-bildet. De fleste APS-kameraer (med unntak av noen engangskameraer) kan fotografere i alle tre formatene; – formatet som ble valgt ved fotografering ble registrert på filmen enten ved en rekke ruter som ble eksponert på filmen ved siden av billedområdet, eller det ble lagret data på det magnetiske belegget på filmen, alt av avhengig av kamera. Dersom ikke operatøren angav noe annet, ville en fremkallingsmaskin for APS-film bruke disse dataene til å velge formatet for hver kopi.
Film og kassett
Filmen var på en polyetylennaftalat (PENN) base og lå på en enkelt filmrull i en 39 mm lang plastkassett. Den grunnleggende diameteren var 21 mm, mens den målte 30 mm ved spalten der filmen kom ut. Denne spalten var beskyttet av en lystett dør. Den var tilgjengelig i lengder på 40, 25 og 15 eksponeringer. Filmen var belagt med et gjennomsiktig magnetisk belegg, og kameraet brukte dette til å registre informasjon om hver eksponering. Kameraet trakk frem og spolte tilbake filmen automatisk. Noen kameraer kunne bruke magnetisk data lagret på filmen slik at man kunne spole tilbake en delvis eksponert filmrull, og senere sette den inn i kameraet på ny og fortsette å eksponere på den ubrukte delen av filmen. På utsiden av kassetten indikerte de nummererte symbolene filmens status: I tillegg vil en fane i denne enden av kassetten indikere at kassetten er blitt fremkalt.
Lagring av informasjon
En nyvinning med APS-film var «information exchange», «IX», som gav mulighet til å lagre mer data på filmen utover det eksponerte bildet. Først og fremst ble dette utnyttet til å angi størrelsesforholdet fotografen ønsket for kopiene av bildet, men det ble også brukt til å registrere opplysninger som dato og klokkeslett da bildet ble tatt, bildetekst og opplysninger om eksponeringen som for eksempel innstillinger for lukkerhastighet og blenderåpning. Fremkallingsmaskinene kunne bruke denne informasjonen til å velge størrelsesforhold for kopiene, trykke informasjon på baksiden av fotografiet eller til å øke kvaliteten på kopiene.
To metoder for lagring av informasjon på filmen var i bruk: magnetisk IX og optisk IX. Optisk IX ble brukt på rimeligere kameraer og engangskameraer og brukte en lyskilde til å eksponere et lite område på filmen ved siden av ruten for det negative bildet. Denne metoden var begrenset til å kunne bestemme størrelsesforholdet for kopien.
Magnetisk IX ble brukt på dyrere kameraer og tillot at en hel del mer data ble lagret. De fleste kameraer med magnetisk IX lagret automatisk dato og klokkeslett for eksponeringen på den magnetiske filmen, og de mer avanserte modellene lot fotografen legge inn billedtekst som kunne trykkes på kopien. De kunne også lagre opplysninger om innstillinger for eksponeringen, i tillegg til størrelsesforholdet for kopien. Magnetisk IX laget problemer for noen fremkallingsmaskine, ved at magnethodene måtte renses ofte eller at fremkallingsutstyret hadde begrenset mulighet til å trykke all informasjonen på kopiene.
Fremkalling
I motsetning til 135-film, blir APS-film lagret i den opprinnelige kassetten også etter at den ble fremkalt. Hver APS-filmrull har en sekssifret ID-kode på etiketten, og denne koden er også lagret magnetisk og er synlig på hver ende av den fremkalte filmen. Vanligvis ble koden trykket på baksiden av hver enkelt kopi. Denne ID-en var utviklet for å forenkle arbeidet med å fremkalle filmen og for forbrukeren, ettersom kopiene lett kan spores til filmen og den tilhørende kassetten og til kundenes bestillinger.
For å muliggjøre automatisk fremkalling, ble et unikt DX-nummer brukt for å identifisere de ulike filmtypene.
Liste over ordførere i Røra
Liste over ordførere i Røra kommune i Nord-Trøndelag. Røra kommune ble utskilt fra Inderøy i 1907 og innlemmet på nytt i 1962.